text: Sygehuse: Er du grøn eller rød? 
  17 november 2014 kl. 14.20
  Smiley-ordning bliver nu testet på 12 hospitaler i hele landet. Ideen er, at et tryk på grønt eller rødt ansigt skal give patienterne bedre vilkår fremover.
  På Hospitalsenheden Horsens (tidligere Horsens Sygehus) står der nu en Smiley-stander to steder: Det hjertemedicinske afsnit M2 og det medicinske sengeafsnit P7.
  De giver patienterne mulighed for at give deres bedømmelse af behandlingen på få sekunder. Tryk på en glad, grøn smiley, hvis du er tilfreds og på en sur, rød smiley, hvis du er utilfreds.
  Regeringen har for nylig afsat 300 millioner kr. til større patientinddragelse. Som det her er et eksempel på.
  I Horsens har patienterne kunne give deres mening til kende på den måde siden begyndelsen af oktober. På sygehuset er man blevet så glad for de to standere, at man nu vil have dem på alle afdelingerne.
  Patienterne kan svare på spørgsmål som: 
  "Hvor tilfreds har du været med det antal timer, der gik fra du ankom til sygehuset til du forlod det?"
  Dansk Selskab for Patientsikkerhed, Danske Regioner og TrygFonden står bag projekt Sikkert Patientflow, som løber frem til udgangen af 2015.
  Hør Thea Celander Maack, sygeplejerske på hjertemedicinsk afdeling på sygehuset i Horsens. (Varighed: 0.53 min.)
  Læs mere om projektet:
  